Edel Eckblad

Edel Sylvia Eckblad (født 26. mai 1914 i Kristiania, nåværende Oslo, død 12. oktober 1994)var en norsk skuespiller. Hun debuterte i 1945 på Studioteatret, hvor hun var ansatt til 1950. Deretter var Eckblad ansatt ved Riksteatret 1951–63 og fra 1975, ellers freelance. Hun spilte med varme og realistisk sikkerhet i et variert repertoar, blant annet fru Stockmann i Henrik Ibsens En folkefiende og moren i Tennessee Williams' Glassmenasjeriet. Mot slutten av karrieren utmerket Eckblad seg som tolker av Arnold Wesker, særlig i Kjærlighetsbrev på blått papir og i Røtter. Hun medvirket også i filmene Bussen (1961) og Eddie og Suzanne (1975).

Edel Eckblad var eldre søster av mykologen Finn-Egil Eckblad.

Referanser

Eksterne lenker 
 
 

Norske skuespillere
Personer begravet på Vestre gravlund
Personer fra Oslo